Document ID: 32012R0020

REGOLAMENT TA' IMPLIMENTAZZJONI TAL-KUMMISSJONI (UE) Nru 20/2012
tal-11 ta’ Jannar 2012
li jistipula l-koeffiċjent ta' l-allokazzjoni applikabbli għall-applikazzjonijiet għal liċenzji ta' l-importazzjoni mressqa mill-1 sas-6 ta’ Jannar 2012 fil-kuntest tal-kwota tariffarja miftuħa bir-Regolament (KE) Nru 2305/2003 għax-xgħir
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament “Waħdieni dwar l-OKS”) (1),
Wara li kkunsidrat ir-Regolament (KE) tal-Kummissjoni Nru 1301/2006 tal-31 ta' Awwissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli rregolati minn sistema ta' liċenzji tal-importazzjoni (2), u b'mod partikolari l-Artikolu 7(2) tiegħu,
Billi:
(1)
Ir-Regolament tal-Kummissjoni (KE) Nru 2305/2003 (3) stabbilixxa kwota tariffarja annwali għall-importazzjoni ta' 307 105 tunnellata ta' xgħir (numru tas-serje 09.4126).
(2)
Mill-komunikazzjoni magħmula skont l-Artikolu 3(3) tar-Regolament (KE) Nru 2305/2003, jidher li t-talbiet, magħmula skont l-Artikolu 3(1) tal-imsemmi Regolament, mill-1 ta’ Jannar 2012 sas-6 ta’ Jannar 2012 fis-13:00, ħin ta' Brussell, jeċċedu l-kwantitajiet disponibbli. Jeħtieġ għalhekk li jiġi ddeterminat sa liema limitu jistgħu jinħarġu l-liċenzji għall-importazzjoni, filwaqt li jiġi stabbilit il-koeffiċjent ta' allokazzjoni li għandu jiġi applikat għall-kwantitajiet mitluba.
(3)
Hemm ukoll lok li ma jinħarġux aktar liċenzji skont ir-Regolament (KE) Nru 2305/2003 għall-perjodu tal-kwoti attwali.
(4)
Sabiex tiġi żgurata ġestjoni effikaċi tal-proċedura tal-ħruġ taċ-ċertifikati tal-importazzjoni, dan ir-Regolament għandu jidħol fis-seħħ eżatt wara li jiġi ppubblikat,
ADOTTAT DAN IR-REGOLAMENT:
Artikolu 1
1. Kull talba għal liċenzja tal-importazzjoni tax-xgħir li taqa' taħt il-kwota stipulata permezz tal-Artikolu 1(1) tar-Regolament (KE) Nru 2305/2003 u magħmula mill-1 ta’ Jannar 2012 sas-6 ta’ Jannar 2012 fis-13:00, ħin ta' Brussell, tagħti lok għall-ħruġ ta' liċenzja għall-kwantitajiet mitluba, assenjati skont l-koeffiċjent tal-allokazzjoni ta' 3,989135 %.
2. Il-ħruġ taċ-ċertifikati għall-kwantitajiet mitluba mis-6 ta’ Jannar 2012 fis-13:00, ħin ta' Brussell, huwa sospiż għall-perjodu tal-kwota attwali.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-11 ta’ Jannar 2012.

Labels: 3
17